Ngipon

An ngipon (Ingles: tooth) iyo sarong matagas, kalsipikadong istruktura na mahihiling sa mga salang (o mga nguso) kan nagkapirang mga vertebrate, asin nagagamit sa pagpino nin pagkakan. An ibang mga hayop, partikular an mga carnivores asin omnivores, naggagamit man nin ngipon sa pagdakop o pagkastor sa mga paing, pagpino kan pagkakan, para sa katuyohang pangdepensa, para matakot an ibang mga hayop minsanan ngani kaiba an saindang sadiri, o sa pagbitbit kan paing o an saindang aki. An gamot kan ngipon iyo natatakloban nin mga ngaros. An ngipon dae gibo sa tulang, alagad sa nagkapirang mga tisyu nin manlainlain na densidad asin katagasan na gikan sa embryonic germ layer, an ectoderm.

An heneral na istraktura kan ngipon iyo magkapararehas sa mga vertebrates, alagad igwa nin konsiderableng mga pagkakaiba sa saindang mga porma asin posisyon. An ngipon kan mga mamalya iyo igwang hararom na gamot, asin an pattern na ini iyo mahihiling man sa ibang mga sira, asin sa mga crocodilians. Sa kadaklan nin teleost fish, alagad, an ngipon iyo nakatakod sa luwas kan tulang, habang sa mga tabili ini nakatakod sa laog kan panga sa paagi nin sarong gilid. Sa mga cartilaginous fish, arug kan mga pating, an ngipon iyo nakatakod sa pusog na ligamento sa hoops kan cartilage na minaporma sa panga.Romer, Alfred Sherwood; Parsons, Thomas S. (1977). The Vertebrate Body. Philadelphia, PA: Holt-Saunders International. pp. 300–310. ISBN 978-0-03-910284-5.

 Mga gunuan 


 Mga panluwas na takod 



 Toltolan